Infoboks

Hobro IK har sikret sig en toårig aftale med den tidligere profil i Vejle Boldklub, Imed Louati,

Imed Louati har været klubløs, siden han forlod Vejle Boldklub efter sidste sæson, men nu er han tilbage i Danmark.

Den tunesiske offensivspiller har underskrevet en toårig aftale i Hobro IK, meddeler nordjyderne i en pressemeddelelese.

- Efter Mads Hvilsoms skade har vi blot haft to fuldblodsangribere i truppen, og antalsmæssigt er det for lidt, siger sportschef Jens Hammer Sørensen.

- Derfor har vi været på jagt efter en ekstra angriber, og det har vi nu fået med Imed Louati, som desuden også kan spille på kanten.

- Han er en rigtig dygtig fodboldspiller, som også har en enorm fysisk styrke. Vi er sikre på, at han bliver en god tilføjelse til vores spillertrup, siger Jens Hammer Sørensen.

Imed Louati spillede i Vejle Boldklub fra sommeren 2017 og frem til afslutningen på sidste sæson.